钦定古今图书集成/方舆汇编/职方典/第1490卷 > 景东府土司考 通志
## 钦定古今图书集成/方舆汇编/职方典/第1490卷 > 景东府土司考 通志

土知府

俄陶，本府人。其先阿只鲁，元时为景东土知府，统威远州及案井母、龙猛统阿笼三甸，赐以金牌印信，陶仍其职。明初，官兵至楚雄，以通事阿哀从军纳款。大理既平，陶至楚雄，献铠仗马匹，并元所给牌印，因授陶为知府。后与师可战不敌，奔白崖，调神策卫镇其地，是为景东卫。乃渐以流官绾符莅之。寻颁赐金带，上镌“诚心报国” 四字及银币甚厚。陶死于陶干嗣遂以陶为姓。后陶瓒偕景东卫官兵攻麓川者，张羽牙杀奉撒等，晋大中大夫、资治少尹。及陶，金以罪未袭。会者乐甸、刁仪、刁重构兵，夺印去。金以兵攻之，斩刁仪，得印归，仍令袭职。铁索、米鲁、那鉴、安铨、阿党、凤继祖、乌撒诸役，皆以兵从，沿至陶明卿传玺。玺传“《尔鉴》，《尔鉴》” 传“斗。”

皇清平滇，斗投诚，寻故，无子，众举同祖兄垐应袭，仍。

授世职垐死，孙陶濋袭土知事。

明洪武中，把事善固宗随阿哀辈赍金牌、印信降。寻以象马入贡，从马都督攻𥔲嘉，以功得冠带。子姜嵩，宣德中陞猛缅正长官，后改本府知事。沿至姜可久，传述望。《述望》传启宾。

皇清平滇，启宾投诚，仍授世职。康熙九年，启宾病故。

无子公举，亲叔姜显望子。十年三月内奉文承袭。

三岔河土巡检

明时，杨胜为把事。宣德中，屡以麓川馈饷者章羽牙功得冠带。弘治中，官司请于三岔河哨设巡检司，以当寇贼之冲，授杨祥土巡检。后以一碗水、九窑坡二哨多寇，并责杨氏钤之。沿至杨程，立传国翰，国翰传鸿绪，鸿绪传鸿仁。

皇清平滇，鸿仁投诚，仍授世职。康熙九年，鸿仁病故。

长子杨承文，于十年七月内奉文承袭。

保甸土巡检

明宣德中，陶暹为头目，贡象入京，授土巡检。从征马龙、他郎甸、者章、羽牙寨有功。以县丞管巡检事。沿至《陶国臣传》、承宣

皇清平滇，承宣投诚；授世职。子增侯袭。

板桥驿土驿丞

明初，阿赛为俄罗铺村头，以谙彝语，迎送得宾旅心，授土驿丞。赛传阿哀，哀传徐，徐传云汉，遂以“云” 为姓。沿至云必高。必高故，子腾嗣。腾故，子联极嗣。

皇清平滇，联极投诚，仍授世职。